
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 183 

17 Σεπτεμβρίου 1997 


ΝΟΜΟΣ 2524 

Ρυθμίσεις για το Ελληνικό Ίδρυμα Πολιτισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Σκοπός 

1. Το Ιδρυμα Ελληνικού Πολιτισμού, που έχει συσταθεί 
με το άρθρο 19 του ν. 2026/1992 (ΦΕΚ 43 Α'), μετο¬ 
νομάζεται σε Ελληνικό Ίδρυμα Πολιτισμού". 

2. Σκοπός του Ελληνικού Ιδρύματος Πολιτισμού είναι: 
α) η καλλιέργεια της γνωριμίας και προσέγγισης του 
Ελληνικού Πολιτισμού στην αλλοδαπή, της ευρύτερης 
γνώσης για την ελληνική συμβολή στα γράμματα, στις 
επιστήμες και στις τέχνες και γενικά στην πολιτιστική 
δημιουργία, β) η διάδοση και προβολή της ελληνικής 
γλωσσάς και η μέριμνα για την καλλιέργεια της ελληνικής 
γλώσσας στον ελληνισμό της διασποράς, γ) η ενίσχυση 
της πολιτιστικής, μορφωτικής και επιστημονικής συνερ¬ 
γασίας με άλλες χώρες και δ) η συμβολή στην καλ¬ 
λιέργεια και αξιοποίηση των διαπολιτισμικών και πολυ- 
πολιτισμικών σχέσεων, με στόχο την ανάπτυξη δημιουρ¬ 
γικού διαλόγου μεταξύ των λαών για την αλληλοκατα¬ 
νόηση και τη δημιουργική και ειρηνική συνύπαρξή τους. 

3. Για την πραγματοποίηση των σκοπών του το 
Ελληνικό Ιδρυμα Πολιτισμού χρησιμοποιεί όλα τα πρό¬ 
σφορα μέσα και ιδίως τα ακόλουθα: 

α) συνεργάζεται με τα Υπουργεία Εθνικής Παιδείας 
και Θρησκευμάτων και Πολιτισμού, με φορείς όλων των 
βαθμιδών της τοπικής αυτοδιοίκησης, με τον Ελληνισμό 
της διασποράς, με τα όργανα της Ευρωπαϊκής Ενωσης, 
με διεθνείς οργανισμούς και με όλους τους φορείς που 
έχουν συναφείς με το Ελληνικό Ίδρυμα Πολιτισμού 
σκοπούς, ιδίως με τα πνευματικά και πολιτιστικά Ιδρύματα 
της χώρας και της αλλοδαπής, συμμετέχει σε δραστη¬ 
ριότητες που αναπτύσσουν αυτοί οι φορείς και συμ¬ 
βάλλεται μαζί τους. 


β) ενισχύει ή χρηματοδοτεί πολιτιστικές και μορφω¬ 
τικές δραστηριότητες, αναπτύσσει προγράμματα υπο¬ 
τροφιών και ανταλλαγών και οργανώνει προγράμματα 
διδασκαλίας της ελληνικής γλώσσας και διάδοσης του 
ελληνικού πολιτισμού, 

γ) παράγει και διαχειρίζεται πολιτιστικά έργα και ο- 
πτικοακουστικό υλικό που προωθούν την υλοποίηση των 
σκοπών του. 

Άρθρο 2 
Όργανα 

1. Όργανα του Ελληνικού Ιδρύματος Πολιτισμού είναι 
το Διοικητικό Συμβούλιο (Δ.Σ.) και ο Πρόεδρός του. 

2. Το Δ.Σ. αποτελείται από τον Πρόεδρο, τον Αντι¬ 
πρόεδρο, τον Ταμία και δέκα (10) μέλη, από τα οποία 
ένα μέλος προτείνεται από τον Υπουργό Εθνικής Παι¬ 
δείας και Θρησκευμάτων και ένα μέλος από τον Υπουργό 
Πολιτισμού. Οι προτάσεις των Υπουργών Εθνικής Παι¬ 
δείας και Θρησκευμάτων και Πολιτισμού κοινοποιούνται 
στον Υπουργό Εξωτερικών εντός δεκαπεντε (15) ημε¬ 
ρών από τη γνωστοποίηση σε αυτούς της σχετικής 
πρόσκλησης, άλλως το Δ.Σ. διορίζεται νόμιμα χωρίς τα 
μέλη που προτείνονται από αυτούς τους Υπουργούς. 
Ο Πρόεδρος, ο Αντιπρόεδρος, ο Ταμίας και τα μέλη 
του Δ.Σ. διορίζονται με απόφαση του Υπουργού Εξω¬ 
τερικών και η θητεία τους είναι τετραετής. 

Η απόφαση διορισμού του Προέδρου του Δ.Σ. δημο¬ 
σιεύεται στην Εφημερίδα της Κυβερνήσεως, μετά την 
έγκρισή της από τη Διαρκή Επιτροπή Εθνικής Άμυνας 
και Εξωτερικών Υποθέσεων της Βουλής των Ελλήνων. 
Σε περίπτωση που δεν υπάρξει απάντηση της Επιτροπής 
εντός τριάντα (30) ημερών από την κοινοποίηση της 
απόφασης διορισμού του Προέδρου στον Πρόεδρο της 
Βουλής, η απόφαση θεωρείται ότι εγκρίθηκε και δημο¬ 
σιεύεται στην Εφημερίδα της Κυβερνήσεως. 

3. Οι υπηρεσίες του Ελληνικού Ιδρύματος Πολιτισμού 
διευθύνονται από Γενικό Διευθυντή, που έχει πτυχίο 
Α.Ε.Ι. και μεταπτυχιακό τίτλο σπουδών. Η θέση του 
Γ ενικού Διευθυντή προκηρύσσεται από το Διοικητικό 
Συμβούλιο. Η διαδικασία προκήρυξης και επιλογής ο¬ 
ρίζεται με απόφαση του Υπουργού Εξωτερικών. Ο Γε- 

νικός Διευθυντής διορίζεται με απόφαση του Υπουργού 
Εξωτερικών, που δημοσιεύεται στην Εφημερίδα της 
Κυβερνήσεως, μετά από έγκρισή της από τη Διαρκή 
Επιτροπή Εθνικής Αμυνας και Εξωτερικών Υποθέσεων 
της Βουλής των Ελλήνων. Σε περίπτωση που δεν 
υπάρξει απάντηση της Επιτροπής εντός τριάντα (30) 
ημερών από την κοινοποίηση της απόφασης διορισμού 
του Γενικού Διευθυντή στον Πρόεδρο της Βουλής, η 
απόφαση θεωρείται ότι εγκρίθηκε και δημοσιεύεται στην 
Εφημερίδα της Κυβερνήσεως. Με απόφαση του Δ.Σ. 
καθορίζονται τα καθήκοντα, το είδος της εργασιακής 
σχέσης και η χρονική διάρκειά της. 

4. Ο Πρόεδρος του Δ.Σ. εκπροσωπεί το Ελληνικό 
Ίδρυμα Πολιτισμού δικαστικώς και εξωδίκως, συγκαλεί 
το Δ.Σ., καταρτίζει την ημερήσια διάταξη των συνε- 
δριασεών του. έχει την ευθύνη της εκτέλεσης των 
αποφάσεών του Δ.Σ., την επσπτεία και τον έλεγχο της 
λειτουργίας του Ιδρύματος και των υπηρεσιών του. 

5. Το Δ.Σ. δύναται. μετά από εισήγηση του Προέδρου, 
να αναθέτει την παράλληλη άσκηση αρμοδιοτήτων του 
Δ.Σ. ή του Προέδρου στον Αντιπρόεδρο, στον Ταμία, 
σε μέλη του Δ.Σ. ή στο Γενικό Διευθυντή. 

6. Το Δ.Σ. υποβάλλει δια του Προέδρου του στον 
Υπουργό Εξωτερικών ετήσια έκθεση για τις δραστη¬ 
ριότητες και τις κατευθύνσεις δράσης του Ιδρύματος, 
προκειμένου να συζητηθεί στα αρμόδια όργανα της 
Βουλής. 

7. Η αποζημίωση των μελών του Δ.Σ. και οι αποδοχές 
του Γενικού Διευθυντή ορίζονται με κοινή απόφαση των 
Υπουργών Εξωτερικών και Οικονομικών και βαρύνει τον 
προϋπολογισμό του Ιδρύματος. 

8. Για τον προγραμματισμό των δραστηριοτήτων του 
Ελληνικού Ιδρύματος Πολιτισμού το Δ.Σ. επικουρείται 
από Επιτροπή Προγραμματισμού και Αξιολόγησης. Η 
Επιτροπή Προγραμματισμού και Αξιολόγησης απαρτί¬ 
ζεται από εκπροσώπους Υπουργείων, της τοπικής αυ¬ 
τοδιοίκησης και φορέων του δημόσιου και του ιδιωτικού 
τομέα με αρμοδιότητες και δραστηριότητες συναφείς 
με τους σκοπούς του Ιδρύματος, από μέλη του Προε¬ 
δρείου του Συμβουλίου Απόδημου Ελληνισμού και συ¬ 
γκροτείται με απόφαση του Υπουργού Εξωτερικών. Στα 
πλαίσια της υποβοήθησης του έργου του. το Διοικητικό 
Συμβούλιο συνεδριάζει από κοινού με την Επιτροπή 
Προγραμματισμού και Αξιολόγησης τουλάχιστον τρεις 
φορές το χρόνο. 

9. Συνιστάται Συνέλευση του Ελληνικού Ιδρύματος 
Πολιτισμού, η οποία επεξεργάζεται θέματα σχετικά με 
τη δράση, το σχεδίασμά και τη στρατηγική του Ελληνικού 
Ιδρύματος Πολιτισμού και τις μεθόδους διάδοσης του 
ελληνικού πολιτισμού και εισηγείται σχετικά προς το 
Δ.Σ. του Ελληνικού Ιδρύματος Πολιτισμού. Για το σκοπό 
αυτόν, η Συνέλευση συγκαλείται σε ολομέλεια μια φορά 
το χρόνο από τον Πρόεδρο του Δ.Σ. του Ελληνικού 
Ιδρύματος Πολιτισμού και συνεδριάζει υπό την προεδρία 
του. Η Συνέλευση μπορεί να αποφασίσει να συνεδριάζει 
και κατά θεματικές ενότητες. 

10. Η Συνέλευση του Ελληνικού Ιδρύματος Πολιτισμού 
αποτελείται από επιφανείς προσωπικότητες, Έλληνες 
ή αλλοδαπούς, που διακρίνονται για την ιδιαίτερα ση¬ 
μαντική προσφορά τους σε διεθνές επίπεδο στον πο¬ 
λιτισμό. στις επιστήμες, στα γράμματα, σπς τέχνες και 
στο δημόσιο βίο. Ο αριθμός των μελών της Συνέλευσης, 


η διαδικασία επιλογής τους και ο διορισμός αυτών 
γίνεται με απόφαση του Υπουργού Εξωτερικών, μετά 
από εισήγηση του Διοικητικού Συμβουλίου του Ιδρύματος. 
Η θητεία κάθε μέλους της Συνέλευσης είναι πενταετής. 

11. Με κοινή απόφαση των Υπουργών Εξωτερικών 
και Οικονομικών μπορεί να ορισθεί αποζημίωση για τα 
μέλη της Επιτροπής Προγραμματισμού και Αξιολόγησης 
και της Συνέλευσης του Ελληνικού Ιδρύματος Πολιτι¬ 
σμού. 

Άρθρο 3 
Παραρτήματα 

Με απόφαση του Δ.Σ. του Ιδρύματος, που εγκρίνεται 
από τον Υπουργό Εξωτερικών, συνιστώνται η καταρ- 
γούνται παραρτήματα του Ιδρύματος στο εξωτερικό, 
καθώς και τοπικές επιτροπές υποστήριξης της δρα¬ 
στηριότητας των παραρτημάτων. Τα παραρτήματα μπο¬ 
ρεί να προσλαμβάνουν τη νομική μορφή και φύση που 
προβλέπεται από το νομικό καθεστώς των χωρών υ¬ 
ποδοχής. Με την απόφαση ίδρυσης των παραρτημάτων 
ορίζονται και τα θέματα διοίκησης αυτών. Διευθυντές 
των παραρτημάτων ορίζονται Έλληνες ή αλλοδαποί 
που διαθέτουν γνώσεις και εμπειρία σε θέματα σχετικά 
με τους σκοπούς του Ελληνικού Ιδρύματος Πολιτισμού. 
Τη θέση Διευθυντή μπορούν να κατέχουν και μορφωτικοί 
σύμβουλοι ή μορφωτικοί ακόλουθοι. Η θέση αυτή μπορεί 
να ανατεθεί, σε έκτακτη περίπτωση, και σε ανώτερους 
ή ανώτατους υπαλλήλους του Ελληνικού Δημοσίου ή 
Ν.Π.Δ.Δ. με διαδικασία που ορίζεται με απόφαση του 
Υπουργού Εξωτερικών. Τα παραρτήματα του Ελληνικού 
Ιδρύματος Πολιτισμού συνεργάζονται με τις ελληνικές 
διπλωματικές αρχές του τόπου εγκατάστασής τους, οι 
οποίες τους παρέχουν την αναγκαία υποστήριξή. 

Άρθρο 4 

Έσοδα - Οικονομική εποπτεία 

1. Έσοδα του Ελληνικού Ιδρύματος Πολιτισμού απο¬ 
τελούν: 

α) κρατική επιχορήγηση, που χορηγείτο! μέσω του 
Υπουργείου Εξωτερικών. 

β) έσοδα από συμβάσεις σχετικές με την προώθηση 
των σκοπών του, την παροχή υπηρεσιών ή την εκμε¬ 
τάλλευση προϊόντων που παράγει, 

γ) δωρεές, κληρονομιές ή κληροδοσίες. 

2. Το Ελληνικό Δημόσιο, εκπροσωπούμενο από τον 
κατά περίπτωση αρμόδιο Υπουργό, τα Ν.Π.Δ.Δ. και οι 
φορείς του δημόσιου τομέα συνάπτουν με το Ελληνικό 
Ίδρυμα Πολιτισμού προγραμματικές συμβάσεις σε θέ¬ 
ματα σχετικά με τους σκοπούς του Ελληνικού Ιδρύματος 
Πολιτισμού. Σπς προγραμματικές συμβάσεις απαραίτητα 
ορίζονται το έργο, τα δικαιώματα και οι υποχρεώσεις 
των συμβαλλομένων, οι πόροι που θα διατεθούν, τα 
ποσά χρηματοδότησης και το χρονοδιάγραμμα εκτέλε¬ 
σης των έργων ή των προγραμμάτων η της παροχής 
υπηρεσιών. Είναι επίσης δυνατή, για την υλοποίηση των 
συμβάσεων, η απασχόληση προσωπικού του ενός από 
τους αυμβαλλομένους στον άλλο συμβαλλόμενο. 

3. Ο ετήσιος τακπκός έλεγχος της οικονομικής δια¬ 
χείρισης του Ιδρύματος ασκείται απο επιθεωρητές του 
Υπουργείου Οικονομικών, που ορίζονται με απόφαση 
του Υπουργού Οικονομικών. 

Το πόρισμα του ετήσιου τακτικού ελέγχου κατατίθεται 
στη Βουλή των Ελλήνων. 

Άρθρο 5 
Οργανισμός 

1. Με προεδρικό διάταγμα, που εκδίδεται μετά από 
πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης, Εξωτερικών και Οικονομικών 
και μετά από γνώμη του Διοικητικού Συμβουλίου του 
Ιδρύματος, καταρτίζεται ο Οργανισμός του Ελληνικού 
Ιδρύματος Πολιτισμού και καθορίζονται τα θέματα της 
οργάνωσης και της λειτουργίας του. Η γνώμη του Δ.Σ. 
του Ιδρύματος διατυπώνεται εντός προθεσμίας τριάντα 
(30) ημερών από την κοινοποίηση σε αυτό του σχετικού 
εγγράφου του Υπουργού Εξωτερικών. Εάν παρέλθει 
άπρακτη η παραπάνω προθεσμία, ο Υπουργός Εξωτε¬ 
ρικών προτείνει την έκδοση του προεδρικού διατάγματος 
χωρίς τη γνώμη του Διοικητικού Συμβουλίου του Ιδρύ¬ 
ματος. 

Ο Οργανισμός του Ιδρύματος εκδίδεται εντός έτους 
από το διορισμό του Διοικητικού Συμβουλίου. 

2. Οι συμβάσεις εργασίας ορισμένου χρόνου που 
συνάπτει το Ελληνικό Ίδρυμα Πολιτισμού δεν μετατρέ- 
πονται σε συμβάσεις εργασίας αορίστου χρόνου, έστω 
και αν ανανεωθούν, εκτός αν τούτο ορισθεί ρητά σε 
έγγραφη σύμβαση. 

3. Το Ελληνικό Ιδρυμα Πολιτισμού και τα παραρτήματά 
του στο εξωτερικό δεν υπάγονται στο δημόσιο τομέα 
και εξαιρούνται από τις κάθε είδους διατάξεις περί 
δημόσιου τομέα. 


Άρθρο 6 
Κάλυψη δαπάνης 

Από τις διατάξεις του παρόντος προκαλείται δαπάνη 
που θα καλυφθεί για το έτος 1997 από τις πιστώσεις 
του προϋπολογισμού του Ιδρύματος και για την επόμενη 
πενταετία από πιστώσεις που θα εγγραφούν στον προϋ¬ 
πολογισμό του Ιδρύματος. 

Άρθρο 7 

Εξουσιοδοτήσεις - Μεταβατικές διατάξεις 

1. Με απόφαση του Υ πουργού Εξωτερικών ρυθμίζονται 
θέματα σχετικά με την οργάνωση και τη λειτουργία του 


Δ.Σ. του Ελληνικού Ιδρύματος Πολιτισμού και οι λε¬ 
πτομέρειες εφαρμογής αυτού του νόμου. 

2. Με προεδρικό διάταγμα, που εκδίδεται με πρόταση 
του Υπουργού Εξωτερικών, κωδικοποιούνται οι ισχύου- 
σες διατάξεις που ρυθμίζουν θέματα σχετικά με το 
Ελληνικό Ιδρυμα Πολιτισμού. 

3. Το υφιστάμενο Διοικηπκό Συμβούλιο του Ιδρύματος 
εξακολουθεί να ασκεί τα καθήκοντά του μέχρις ότου 
διοριστεί νέο Διοικητικό Συμβούλιο κατά τις διατάξεις 
του παρόντος. 

4. Οι διατάξεις του άρθρου 19 του ν. 2026/1992 (ΦΕΚ 
43 Α'), του άρθρου 38 του ν. 2162/1993 (ΦΕΚ 120 Α') 
και του π.δ/τος 199/1992 περί Οργανισμού του Ιδρύ¬ 
ματος. όπως τροποποιήθηκε με το π.δ. 290/1993, ε¬ 
ξακολουθούν να ισχύουν κατά το μέρος που οι διατάξεις 
του δεν αντιβαίνουν στις ρυθμίσεις του παρόντος. Οι 
διατάξεις του άρθρου δεύτερου του ν. 2317/1995 (ΦΕΚ 
125 Α') καταργούνται. 


Άρθρο 8 
Έναρξη ισχύος 

Ο νόμος αυτός ισχύει από τη δημοσίευσή του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως νό¬ 
μου του Κράτους. 


Αθήνα, 15 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 


ΠΟΛΙΤΙΣΜΟΥ 

Γ- ΠΓΙΙΠΠ Λ ✓ΎΤ' 


Θεωρήθηκε και τέθηκε η Μεγάλη Σφραγίδα του 
Κράτους 

Αθήνα, 15 Σεπτεμβρίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΑΟΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΑΙΣΤΡΙΟΥ 34 . ΑΘΗΝΑ 104 32 » ΤΕΙΕΧ 223211 ΥΡΕΤ ΟΒ . ΡΑΧ 52 34 31 ? 


ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 


•Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ 
Οδηγίες γιο δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ και 
αποστολή Φ.Ε.Κ 


ΕΞΥΠΗΡΕΤΗΣΗΣ ΠΟΛΙΤΩΝ 

~Ί ΠΕΡΙΦΕΡΕΙΑΚΑ ΓΡΑΦΕΙΑ 


5225761 

5230841 

5225713 

5249547 

5239762 

5248141 

5248188 

5248785 

5248320 


ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 

(031 >423956 

ΠΕΙΡΑΙΑΣ 

4136402 

Νικήτα 6-8 Τ.Κ. 185 31 

4171307 

ΠΑΤΡΑ 

(061)271249 

Κόρινθου 327 Τ.Κ. 262 23 

224581 

ΙΩΑΝΝΙΝΑ 

Διοικητήριο Τ.Κ. 454 44 

(0651)21901 

ΚΟΜΟΤΗΝΗ 

(0531)22637 

Δημοκρατίας 1 Τ.Κ. 691 00 

26522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι Β σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνωπροσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 


Τεύχος 


Α' (Νόμοι, Π.Δ.,Συμβάσεις κ.τλ.) 

Β' (Υπουργικές αποφάσεις κ,τΚ) 

Γ (Διορισμοί, απολύσεις κ.τλ Δημ. Υπαλλήλων) 
Δ' (Απαλλοτριώσεις,.πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.ΠΑΔ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες εππυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α4Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

50.000 δρχ. 

2.500 δρχ. 

50.000 

2.500 » 

10.000 

500 .» 

50.000 

2.500 » 

25.000 >· 

1.250 » 

10.000 

500 >’ 

5.000 

250 >. 

10.000 

500 » 

3.000 

150 » 

250.000 

12.500 - 

10.000 

500 » 

200.000 

10.000 » 


" ^ νδ Ρ°Ρέζ του εσωτερικού προπληρώνονται στο Δημόσιο Ταμεία που δίδουν αποδεικτικό είσπραξης (διπλότυπο ) 
^ το οποίο με τη Φροντίδα του ενδιαφερομένου πρέπει νο στέλνεται στην Υπηρεσία του Εθνικού Τυπογραφεία ' 

’ Οι συνδρομές του εξωτερικού επιβαρύνονται πέρα των παραπάνω ανα®ερομένων ποσών με το ταχυδοουικά τέλη και 
, μπ ° Ρεΐ ναστΕλν0νΤαΐ ** ™ ° νδ λογο συνάλλαγμα στο Διευθυντή Οικονομικού του Εθ^ούΤ^ρ^είοΰ. 

* ϊΐΐ^ωμήτσυ ηοσοσ^ύ του ΤΑΠΕΤ που αντιστοιχεί σε συνδρομές, εισπράττετοι στην Αθήνα από το Ταμείο του ΤΑ 

ΠΕΤ (Σολωμου 51 - Αθήνα) και στις άλλες πόλεις από τα Δημόσιο Ταμεία. ' αμει ° του ΤΑ ' 

’ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδοομής 

■ !1 0 ™ ακες Α ™διοικήσεις. 01 Δ ^ οι ' 01 κοινότητες ως κα. οι επιχειρήσεις αυτών πληρώνουν- το μισό χρηυατ.κό 

ποσοτης συνδρομής και ολοκληροτο ποσουπερ του ΤΑΠΕΤ. ^ χρηματικό 

’ ^ δρθμ ί> ι ^ ύ Ε, 1 Υ ια ένο *° όνε που “ΡΧ^'Την 1η| Ιανουάριου και λήγει την 31η Δεκεμβοίου του ίδιου χρόνου Δεν 
εγγραφονται συνδρομητές για μικρότερο χρονικο διάστημα. ΑΡονου.Δεν 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους, 
ί * Αντίγραφα διπλοτύπων, ταχυδρομικές εππαγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν κα θημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















